***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**Ελιξίριο αναζωογόνησης…..Λουτρά Πόζαρ – Λουτρά Σιδηροκάστρου – Λουτρά Αγκίστρου**

**5 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **15/10** | **19/10** |

**1η ΗΜΕΡΑ: ΠΑΤΡΑ – ΛΟΥΤΡΑ ΠΟΖΑΡ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε μέσω Ιόνιας – Εγνατίας Οδού για τα Λουτρά Πόζαρ (Λουτρακίου) στους πρόποδες του Καϊμακτσαλάν. Άφιξη το μεσημέρι και τακτοποίηση στο ξενοδοχείο. Η περιοχή είναι χτισμένη στις όχθες του θερμοποτάμου που διασχίζει την περιοχή. Τα ιαματικά θερμά νερά αναβλύζουν εδώ και χιλιάδες χρόνια από το βουνό, όπου δημιουργούν ένα εντυπωσιακό τοπίο βουνού και δάσους. Ελεύθερος χρόνος στα Λουτρά για το μπάνιο σας.

**2η ΗΜΕΡΑ: ΛΟΥΤΡΑ ΠΟΖΑΡ**

Το πρωί θα έχετε ελεύθερο χρόνο για το πρωινό σας μπάνιο. Το μεσημέρι θα επισκεφθούμε το γραφικό γειτονικό χωριό Όρμα σε ένα φυσικό περιβάλλον όπου κυριαρχούν τα τρεχούμενα νερά. Η πλατεία, το πέτρινο γεφυράκι, τα γιγάντια πλατάνια και οι δεκάδες στολισμένες γλάστρες στους περιποιημένους κήπους των σπιτιών συνθέτουν την εικόνα του οικισμού. Ελεύθερος χρόνος για γεύμα και στη συνέχεια θα επιστρέψουμε στο ξενοδοχείο μας. Το απόγευμα ελεύθερο στα Λουτρά Πόζαρ.

**3η ΗΜΕΡΑ: ΛΟΥΤΡΑ ΠΟΖΑΡ – ΣΕΡΡΕΣ – ΣΙΔΗΡΟΚΑΣΤΡΟ (ΛΟΥΤΡΑ ΣΙΔΗΡΟΚΑΣΤΡΟΥ)**

Αποχαιρετάμε σήμερα τα Λουτρά Πόζαρ και αναχωρούμε για τις Σέρρες. Ελεύθερος χρόνος το μεσημέρι στο πεζοδρομημένο κέντρο της πόλης για γεύμα και στη συνέχεια θα αναχωρήσουμε για το Σιδηρόκαστρο Σερρών. Άφιξη και τακτοποίηση στο ξενοδοχείο. Το απόγευμα όσοι επιθυμούν θα επισκεφθούμε τα Λουτρά Σιδηροκάστρου. Η λουτρόπολη διαθέτει σύγχρονες εγκαταστάσεις, όπως υδροθεραπευτήριο με ιδιωτικές μπανιέρες, χαμάμ, πισίνα και υπηρεσίες μασάζ. Η τοποθεσία της, κοντά στο ποτάμι του Κρουσοβίτη, προσφέρει ένα φυσικό περιβάλλον ιδανικό για χαλάρωση και ευεξία.

**4η ΗΜΕΡΑ: ΣΙΔΗΡΟΚΑΣΤΡΟ (ΛΟΥΤΡΑ ΑΓΚΙΣΤΡΟΥ)**

Το πρωί θα αναχωρήσουμε για να επισκεφθούμε τα Λουτρά στο Άγκιστρο Σερρών. Τα λουτρά Αγκίστρου, διαθέτουν συνολικά οκτώ πισίνες, κάθε μία με το δικό της ξεχωριστό ύφος. Οι πυκνοί υδρατμοί, σε συνδυασμό με το αμυδρό φως που εισέρχεται από τους φεγγίτες των θόλων, δημιουργούν ένα ονειρικό περιβάλλον για τις αισθήσεις και εξασφαλίζουν  μοναδικές στιγμές απόλαυσης. Το νερό, σε θερμοκρασία που φτάνει τους 37,5 βαθμούς C, χύνεται με πίεση από τους κρουνούς, προσφέροντας ένα τέλειο υδρομασάζ. Το Βυζαντινό λουτρό χρονολογείται από το 950μ.χ και θεωρείται το παλαιότερο στην Ελλάδα. Η μυστηριακή του ατμόσφαιρα παραμένει αναλλοίωτη στο πέρασμα των αιώνων. Όλες οι πισίνες είναι **ιδιωτικές**. Έτσι, σας δίνετε η δυνατότητα να απολαύσετε το χαμάμ σας, μόνοι σας, ή με την παρέα σας. Επιστροφή το μεσημέρι στο ξενοδοχείο. Το απόγευμα θα επισκεφθούμε εκ νέου τα Λουτρά Αγκίστρου για την τελευταία υδροθεραπεία της εκδρομής μας κι θα επιστρέψουμε στο ξενοδοχείο το βράδυ.

**5η ΗΜΕΡΑ: ΣΙΔΗΡΟΚΑΣΤΡΟ – ΛΙΜΝΗ ΚΕΡΚΙΝΗ – ΠΑΤΡΑ**

Αφήσαμε για την τελευταία ημέρα της εκδρομής μια ιδιαίτερα ενδιαφέρουσα επίσκεψη στη Λίμνη Κερκίνη. Ένας παραδεισένιος υδάτινος κόσμος, ένα μοναδικό και ταυτόχρονα φιλόξενο οικοσύστημα για εκατοντάδες σπάνια και προστατευόμενα είδη χλωρίδας και πανίδας, ο υδροβιότοπος της λίμνης Κερκίνης αποτελεί για τον επισκέπτη μια μοναδική και απρόσμενη εμπειρία. Θα επισκεφθούμε το Περιβαλλοντολογικό κέντρο ενημέρωσης της Λίμνης Κερκίνης, όπου θα μας ενημερώσουν για το οικοσύστημα της περιοχής. Στη συνέχεια σας προτείνουμε προαιρετική βόλτα 1 ώρας περίπου με βάρκα στη λίμνη. Θα έχουμε την ευκαιρία να δούμε από κοντά και να φωτογραφίσουμε τους αργυροπελεκάνους, που πλέον αποτελούν «σήμα κατατεθέν» της Κερκίνης, και οι εικόνες τους, με φόντο το βουνό Μπέλλες, ταξιδεύουν σε όλο τον κόσμο. Το μεσημέρι θα γευματίσουμε σε εστιατόριο με τοπικές σπεσιαλιτέ και στη συνέχεια θα αναχωρήσουμε για την Πάτρα με ενδιάμεσες στάσεις. Άφιξη στη Πάτρα το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 15/09 με προκαταβολή  | 315 € | 445 € |
| Για κρατήσεις που θα γίνουν από τις 16/09 | 335 € | 465 € |

**ΠΕΡΙΛΑΜΒΑΝΟΝΤΑΙ**

* Διαμονή στο ξενοδοχείο IRENE’S RESORT (ή εφάμιλλο) στα Λουτρά Πόζαρμε πρωινό (2 διανυκτερεύσεις)
* Διαμονή στο ξενοδοχείο AGNANTIO SPA στο Σιδηρόκαστρο με πρωινό (2 διανυκτερεύσεις)
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* Προκαταβολή για κράτηση θέσης: 100 €, εξόφληση έως 5 ημέρες πριν την αναχώρηση
* Δεν περιλαμβάνονται: o φόρος διαμονής, είσοδοι στα λουτρά, θεραπείες κ.τ.λ και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις στη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 14 ημέρες πριν την έναρξη της εκδρομής παρακρατείται η προκαταβολή, σε διάστημα από 13 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς